# data[].attributes.body
Itseluottamus alkaa itsetuntemuksesta. Ota selvää, mistä pidät ja mistä et. Entä millaiset tilanteet ja asiat saavat sinut innostumaan, mitkä puolestaan ahdistumaan?

Voi myös olla syytä kyseenalaistaa uskomuksia, joita sinulla on itsestäsi. Ajatteletko. että inhoat julkista puhumista? Onko tämä edelleen totta vai muokkaako joku vanha kokemus käsitystäsi omasta osaamisestasi?

Kirjoita myös ylös, mistä unelmoit työssä ja vapaalla. Miten unelmista voisi tulla totta?

Oletko esimerkiksi aina ajatellut, että et ole matemaattisesti lahjakas tai taiteellinen.

# data[].attributes.body
Suomalaisen sananlaskun mukaan vaatimattomuus kaunistaa. Todellisuudessa hyvä itseluottamus kumpuaa oman osaamisen tuntemisesta – eikä sitä ole häpeä tuoda esiin. Älä siis vähättele itseäsi töissä tai edes mielessäsi.

Tee lista, johon kirjaat kaiken, missä olet hyvä – työntekijänä, ystävänä, tiimikaverina tai perheenjäsenenä. Älä säästele sanojasi: kehu ja huomioi pienetkin onnistumiset.

# data[].attributes.body
Toisinaan ihmiset ympärillämme näkevät osaamisemme ja taitomme selkeämmin kuin me itse. Pyydä rohkeasti palautetta kollegoiltasi, opettajaltasi, ystäviltäsi

Millaisena ammattilaisena he sinua pitävät? Mitkä asiat ovat vahvuuksiasi, entä millaisia kehityskohteita sinulta löytyy?

Älä pelkää palautetta, sillä rakentava palaute auttaa kehittymään ja tunnistamaan sellaisiakin vahvuuksia, joista et ole itse tietoinen.

# data[].attributes.body
Tuttuihin toimintamalleihin turvautuminen ja mukavuusalueella pysytteleminen ovat helppoja ratkaisuja. Vanhoihin toimintatapoihin juuttuminen voi kuitenkin lannistaa ja laskea omaa luottamusta siihen, mihin on kykenevä.

Kokeile siis ottaa opinnoissa/töissä vastaan uusia haasteita, osallistu kiinnostavalle kurssille tai etsi täysin uusia tapoja tehdä nykyisiä työtehtäviäsi.

Vapaa-ajan harrastus voi tuoda ammatillista itseluottamusta, etsi itsellesi harrastus, josta nautit ja jonka parissa opit uutta.

Harrastus voi olla ohjattu, mutta voit hyvin aloittaa sellaisen myös itsenäisesti.

Uuden oppiminen ja onnistumisen kokemukset harrastuksen parissa heijastuvat itseluottamuksena myös työelämässä.

# data[].attributes.body
Kun opettelee uutta, tulee väistämättä tehneeksi virheitä ja huonoja valintoja, se ei haittaa. Epäonnistumisesta selviäminen antaa itseluottamusta. Epäonnistuminen on edellytys oppimiselle ja kehittymiselle.

# data[].attributes.body
Älä anna epävarmuuden estää sinua. Opettele ottamaan paikkasi yhteisössä: aloita keskustelu, kerro näkemyksiäsi, jaa ideoitasi. Yleensä olemme itse itsemme suurimpia kriitikoita.

Kun kerrot ajatuksistasi avoimesti muille, saat niistä myös välitöntä palautetta. Onnistuneet vuorovaikutustilanteet myös vahvistavat luottamustasi pärjäämiseesi.

# data[].attributes.body
Kaipaatko itseluottamukselle vahvistusta esimerkiksi tärkeitä opiskelua varten? Yksinkertainen ohje on valmistautua huolella. Tutustu käsiteltävään aiheeseen ja mahdollisiin materiaaleihin huolella etukäteen. Kirjaa ylös asioita ja kysymyksiä, joita sinulla tulee mieleen.

Kun tiedät, mitä tilanteessa on edessä, voit luottaa siihen, että vakuutat myös muut läsnäolijat.

# data[].attributes.body
Jännitätkö sitä, miten muut näkevät sinut työpaikalla? Pelkäätkö päästäväsi suustasi jotain sellaista, jolle muut naureskelevat myöhemmin?

Turvallisessa oppimis-/työympäristössä tällaista ei pitäisi edes joutua pelkäämään. Yritä päästää irti liiallisesta itsekriittisyydestä ja keskity omaan suoritukseesi. Luultavasti myös muut opiskelijat miettivät huomattavasti enemmän omaa pärjäämistään kuin sinun toimintaasi.

# data[].attributes.body
Älä vertaile itseäsi muihin. Sinut on valittu tehtävään, koska sinut on nähty siihen parhaaksi vaihtoehdoksi. Meistä jokaisella on omanlaisensa yhdistelmä erilaista osaamista. Taustasi, koulutuksesi, työ- ja elämänkokemuksesi ovat tehneet sinusta juuri sinut – ja sen myötä voit luoda tilanteisiin näkemystä, jota kenelläkään muulla ei ole.

# data[].attributes.body
Pyri vahvistamaan itseluottamustasi pienin askelin. Voisitko esimerkiksi asettaa itsellesi tavoitteen sanoa yhden mielipiteen tai kysymyksen jokaisella oppitunnilla. Opettele puhumaan itsellesi rohkaisevasti.

Haasta rohkeasti itsesi uusissa asioissa, luota taitoihisi ja opettele kertomaan niistä myös muille. Ole kärsivällinen, sillä muutos ei tapahdu hetkessä.